אוניברסיטת מיזורי

אוניברסיטת מיזורי (באנגלית: University of Missouri; בראשי תיבות: MU; בקיצור: Mizzou או Missouri) היא אוניברסיטה ציבורית במיזורי שבארצות הברית. הקמפוס המרכזי של האוניברסיטה נמצא מיום היווסדה בקולומביה שבמיזורי. האוניברסיטה נוסדה ב-1839 והיא הגדולה ביותר במיזורי, עם מעל 31,401 סטודנטים בשנת 2021. בעת שהוקמה בשנת 1839, הייתה לאוניברסיטה הראשונה הנמצאת ממערב לנהר המסיסיפי. לאוניברסיטה שלושה קמפוסים נוספים ברחבי מיזורי: ברולה, בקנזס סיטי ובסנט לואיס. האוניברסיטה חברה באיגוד האוניברסיטאות האמריקניות. מרכז מחקר הכור הגרעיני שבאוניברסיטה הוא העוצמתי לסוגו בעולם. אוניברסיטת מיזורי היא אחת משש האוניברסיטאות הציבוריות בארצות הברית בעלות בית ספר לרפואה, רפואה וטרינרית, הנדסה, חקלאות ומשפטים, אשר כולם נמצאים בתוך קמפוס אחד. בית הספר לעניינים ציבוריים של האוניברסיטה נקרא על שמו של הנשיא ה-33 של ארצות הברית, הארי טרומן, שהגיע ממיזורי. קולג'ים ובתי ספר הקולג' למוסמכים (1839) הקולג' לאמנויות ומדעים (1841) הקולג' להנדסה (1859) הקולג' לחינוך (1867) הקולג' לחקלאות, מזון ומשאבי טבע (1870) הקולג' למשפטים (1872) הקולג' לרפואה (1872) הקולג' לעיתונאות (1908) הקולג' למנהל עסקים (1914) בית הספר למוזיקה (1917) בית הספר לסיעוד ע"ש סינקלייר (1920) הקולג' לרפואה וטרינרית (1946) בית ספר לעבודה סוציאלית (1948) הקולג' למצטיינים (1958) הקולג' למדעי הסביבה האנושית (1960) בית הספר לחשבונאות (1975) בית הספר למשאבי טבע (1989) בית הספר למדעי מידע וטכנולוגיות למידה (1997) בית הספר למקצועות הבריאות (2000) בית הספר לעניינים ציבוריים ע"ש טרומן (2001) בית הספר ללימודים חזותיים (2018) קישורים חיצוניים אתר האינטרנט הרשמי של אוניברסיטת מיזורי (באנגלית) אתר האינטרנט הרשמי של אוניברסיטת מיזורי (באנגלית) אוניברסיטת מיזורי, ברשת החברתית פייסבוק אוניברסיטת מיזורי, ברשת החברתית X (טוויטר) אוניברסיטת מיזורי, ברשת החברתית אינסטגרם אוניברסיטת מיזורי, סרטונים בערוץ היוטיוב אתר האתלטיקה של האוניברסיטה אוניברסיטת מיזורי, באתר אנציקלופדיה בריטניקה (באנגלית) הערות שוליים